**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60453

**Ηλεκτρον. δ/νση :** kos\_mayor\_press@kos.gr

 Κως, 05/04/2024

 **ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

**Ξεκινάει ο δεύτερος κύκλος μεταπτυχιακών σπουδών στην Κω**

Τελετή, για την επίσημη έναρξη του δεύτερου Διατμηματικού Προγράμματος Μεταπτυχιακών Σπουδών (Δ.Π.Μ.Σ) «Προηγμένα Συστήματα Διοίκησης», με αγιασμό από τον Σεβασμιώτατο Μητροπολίτη Κώου & Νισύρου κ. Ναθαναήλ, θα πραγματοποιηθεί αύριο Σάββατο 6 Απριλίου και ώρα 13:30 , στις εγκαταστάσεις του Διεθνούς Ιπποκράτειου Ιδρύματος.

Το 15μηνης διάρκειας Μεταπτυχιακό Πρόγραμμα που για φέτος αριθμεί 40 φοιτητές υλοποιείται από το Πανεπιστήμιο Δυτικής Αττικής, με τη στήριξη του Δήμου Κω, φέρει τον τίτλο «Προηγμένα Συστήματα Διοίκησης» με κατευθύνσεις: α) Διοίκηση Επιχειρήσεων Παροχής Υπηρεσιών και Τοπική Ανάπτυξη και β) Τουρισμός -Υγεία και Ευεξία».

Αντικείμενο του Προγράμματος αποτελεί η εκπαίδευση Πτυχιούχων σε επιστημονικές μεθόδους προηγμένων συστημάτων διοίκησης και ειδικότερα εκείνων που δραστηριοποιούνται επιχειρηματικά στη Διοίκηση Επιχειρήσεων Παροχής Υπηρεσιών και αυτών που ειδικεύονται στον Ιατρικό Τουρισμό και τον Τουρισμό Ευεξίας.

Τα μαθήματα θα πραγματοποιούνται δια ζώσης στο χώρο του ΔΙΙΚ.

Γραφείο Τύπου